Kakhaber Kaladze - Wikipedija

# Kakhaber Kaladze

### Izvor: Wikipedija

Kakhaber "Kakha" Kaladze

Kakhaber Kaladze ( 27. veljače 1978., Samtredia, Gruzija - ) gruzijski nogometni reprezentativac, igač AC Milana

Kakha je u karijeri nastupao u klubovima Dinamo Tbilisi i Dinamo Kijev prije odlaska u talijansku Seriju A u AC Milan. Odlaskom u Milan za 16 milijuna funti postao ja najskuplji gruzijski igrač u povijesti. U Milanu je igrao defenzivnog veznog ili lijevo krilo prije nego se premjestio u obranu gdje je igrao u prijašnjim klubovima.

Već sa 16 godina počeo je igrati u Dinamu iz Tbilisija, sezone 1993/94. Od tad je 4 sezone u tom klubu bio standardan i zaradio si transfer u jači Dinamo, onaj iz Kijeva, vrijedan 280.000 €. Tamo je odigrao 63 utakmice prije preseljenja na zapad, u moćni Milan. U talijanskom klubu selio se po cijeloj obrani i veznom redu dok mu se nije pronašla prava pozicija. U obrani je bio sa talijanskim triom Maldini-Costacurta-Nesta. 2003. postao je europski prvak, a sezonu poslije igrao je puno rjeđe zbog učestalih ozlijeda. Kad se oporavio, njegovu je poziciju desnog beka zauzeo Maldini, a na Maldinijevo mjesto je stigao Serginho, te je gruzijac ostao na klupi, igrajući tek 19 utakmica u ligi i 5 u Ligi prvaka. Sezone 2005/06 ozljede su mu ovaj put donijele mjesto u prvoj momčadi jer su se dogodile Jaapu Stamu, te Maldiniju. Tad se smjestio na mjesto stopera koje najviše voli i najbolje igra. Tamo je igrao sjajno, bitno poboljšavši obranu Rossonera. Ovo ljeto produžio je ugovor do 2010. godine.

U reprezentaciji je, naravno, nezamjenjiv. Debitirao je 1996. protiv Cipra kao igrač Dinama iz Tbilisija. Od tad je konstantan, te je došao do svoje 50 jubilarne utakmice u dresu Gruzije, ali je i dalje bez pogotka. Nakon što mu je u rodnoj zemlji otet njegov brat zaprijetio je da više neće obući dres svoje države. No 2001. i 2002. e proglašen najboljim gruzijskim igračem, te se predomislio. Usprkos velikim problemima u privatnom životu na terenu je uvijek igrao najbolje što je mogao.

- 2001. Kakhaberov brat Levan otet je u Gruziji, te se za njegovo oslobađanje tražilo 600.000$. Ti novci nisu isplaćeni. 6. svibnja 2005. gruzijska je policija našla 8 tijela u pokrajini Svanetiya, a tek 21. veljače 2006. potvrđeno je da je jedno od njih tijelo Kakhinog brata. Kasnije, Kakhin klubski suigrač Andrij Ševčenko gol u Ligi prvaka protiv Bayerna posvetio je Kaladzeovoj obitelji.
- 2003. nakon što je Kaladze osvojio Ligu prvaka sa Milanom, u Gruziji je izdana poštanska marka sa njegovim licem.

Dobavljeno iz "http://hr.wikipedia.org../../../k/a/k/Kakhaber_Kaladze_9391.html"

Kategorije: Nogometaši | Gruzija

##### Views

- Članak
- Razgovor
- Trenutna inačica

##### Traži